澹山巖
作者：李建中
朝代：宋

paragraphs: 常思羽衣人，宅此巖崖傍。
□□通大道，玄關掩中黄。
古朴宮殿□，偃亞松桂香。
洞戶漏夕月，木罅生□陽。
疊齒上層巔，露井連曲房。
斷壁廣橫幕，矗石排吟□。
蟄痕燕穴空，乳溜虬鱗張。
清泉弄春□，靈草經冬芳。
自笑老倒容，誰□刀圭霜。
金版佩上籍，玉音歌洞章。
□□夜森立，絳節朝飛揚。
咫尺仙路高，喧囂機世忙。
浮埃走車馬，奔迸多事場。
真地擁烟霞，根本無爲鄉。
不到久歎息，一來徒悲傷。
但聽鏗華鐘，所得心耳凉。